Tuesday, June 16, 2015
मंगनी में परई छई सुई
जिला सीतामढी, प्रखण्ड रीगा। इहां के लोग के कहना हई कि कुत्ता के काटे पर जे सुइ्र देल जाई छई ओई के लेल प्राथमिक स्वास्थ्य केन्द पर पचास लेई छथिन।
गंगीया देवी कहलथिन कि हमरा कुता काट लेलक त सूई लेवे रीगा अस्पताल में गेल रही। तीन गो सूई परल जेइमें तीनों बेर पचास पचास रूपइया लेलक। सोमवार अउर वृस्पतिवार के बोलवई छथिन। हमरा नाती के भी पिछला साल कुता काट लेलक त ओइ समय में भी पचास रूपइया सूइ्र देवावे ले जाई त लेवे। उहे के ललिता देवी कहलथिन कि हमरा दस साल के बेटा के भी कुता काट लेले रहे त सूई देवावे जाइ त पचास रूपइया लेई।
प्रखण्ड चिकित्सा पदाधिकारी डाॅक्टर निर्मल कुमार कहलथिन कि सूई मुफत में मिलई छई। लोग झुठ बोलई छथिन, अगर सूई लेवे के समय कोई रूपइया लेइ छई त हमरा पास फोन या आवेदन दे। पैसा लेबे वाला के उपर कार्यवाही कयल जतई।
(Source: KhabarLahariya.org)
मिल के न मिलल राशन
जिला सीतामढ़ी, प्रखण्ड रीगा, पंचायत शहवाजपुर, गांव खरसान। उहां वार्ड नम्बर नौ के नन्दु ठाकुर केराशन कार्ड मिलल हई। लेकिन लगभग चार बेर से राशन न मिलई छई।
नन्दु ठाकुर कहलथिन कि हमरा पहिले लाल कार्ड रहलक। अबकी बेर भी राशन कार्ड मिलल। जेइ पर लगभग तीन बेर राशन देलथिन लेकिन फरवरी से राशन न मिलईय। हमरा सब के पास एक धुर जमीन न हई। दोसर के खेत बर बटइया क के कमाई खाई छी। डीलर के कहई छी त कहई छथिन उपरे से न अबइय त कहां से दिउ।राशन कार्ड पर नौ आदमी के नाम हय सब के जोड़ के राशन मिल जाइत रहलक। लेकिन अब मिल के न मिलईय।
प्रखण्ड आपुर्ति कार्यालय के पदाधिकारी विकास रंजन कहलथिन कि नया वाला कार्ड जे कार्तिक महिना में मिललई। ओकर आवटन अभी न आ रहल हई। जेइ कारण राशन न मिलई छई। इ समस्या प्रखण्ड में एक सौ साठ कार्डधारक के हई
(Source: KhabarLahariya.org)
स्वास्थ्य विभाग में पानी का अभाव
जिला षिवहर, के सदर अस्पताल में दु गो चापा कल हइ।जे दुनू खराबे हइ, जेइ कारण रागी अउर कर्मी के पनी के लेल बहुत दिक्कत हो रहल हइ।
8 मइ2015 के सदर अस्पताल में आयल रोगी ओहीदा खातून, विवेक कुमार ,संगीता देवी कहलथिन की ऐइ सरकारी अस्पताल में एगो पानी पीये के साघन त हइत न।देखेला दु-दु गो चापा कल हइ, जे दुनु खराबे हइ।एकोगो कमयाब न हइ।हमरा सबके पियास लगइय त एक किलो मीटर दुर पानी के लेल मेन रोड पर जाय के परइय।पानी के लेल त बच्चा अउर गर्भवती महीला के ज्यादा दिक्कत होइ छइ। कयला की ओइ लोग के जाय आवे में परेषानी हेइ छइ।
एक्सरे एकाउन्टेड सतेन्दर सिंह अउर डाटा अपरेटर विवेक कुमार कहलथिन की हमसब त बोतल में पानी भर के रखइ छी। पानी के लेल त बहुत दिक्कत होरहल हइ ऐइ तबाइ में।
छावा वितरण करे वाली कामनी कुमारी कहलथिन की हम इहो पर दु साल सेकाम कर रहल छी त एगो चापा कल त कहिये से खराब हइ लेकिन एगो चालू रहलइ उ लगभग एक सपताह से खराब हइ। त हम सब की कर सकइ छीअइ,ऐइ पर त पदाघिकारी सबके घ्यान देबे के चाही।
जिला पदाघिकारी कुमार विनोद नारायण सिंह कहलथिन की सदर अस्पताल के चापा कल खराब हइ। अइ के लेल पी एच इ डी विभाग के जानकारी देल जतइ अउर बनवा देल जतइ।
(Source : Khabarlahariya.org)
Saturday, June 13, 2015
जीवन के लेल पानी जरूरी
एई तपती धुप अउर भीसन गर्मी में पानी बहुत जरूरी हई। अभी खाना के बीना एक पल आदमी रह सकई छई। लेकिन पानी बीना एक क्षण भी न रहतई।
एई के लेल सबसे ज्यादा जरूरी हई जगह जगह चापाकल। लेकिन अभी गांव में देखे के मिलई छई कि जहां जरूरत हई दस लोग के रास्ता हई उहां भी चापाकल न हलल हई। जेइ कारण उहां आवे जाय वाला लोग के पानी के सुविधा न मिल पवई छई। जहां तहां चापाकल हलल भी हई उ लोग कुछ दिन तक बाहर रखई छई। लेकिन बाद में लोग अपना अन्दर में घेर लेई छई। जेइ कारण परोसी के भी लोग के भी सुविधा न मिल पवई छई। सरकार जगह जगह पर चापाकल कई फन्ड से देई छई। लेकिन एकर फायदा कम ही लोग के मिल पवई छई। अगर सरकार चापाकल हलबवई छथिन ओइ के बाद जांच करतियई कि आस पास के लोग के सुविधा मिलई छई कि न। लेकिन इहां त हला देल ओइ के बाद कोई देखु वाला न जाई छई। जेई कारण केतना चापाकल खराबे परल रहई छई त केतना पर कुछ लोग अपन कब्जा जमा लेई छथिन।
अगर सरकार जरूरत मन्द जगह पर जांच क के चापाकल हलवइतियई या हलवा के जांच करतीयई त गर्मी वर्शा या हमेषा आवे जाय वाला लोग से लेके पड़ोस के लोग के पानी के सुविधा मिलतीयई।
(Source : KhabarLahariya.org)
संसद या विधायक मद से ही बनतई सड़क
जिला सीतामढ़ी, प्रखण्ड रीगा, पंचायत रीगा द्वितिय, गांव संगा्रमफन्द। उहां रीगा से बगही मठ तक जाय वाला सड़क खराब हई। जेइ कारण उहां के लोग के बड़ा दिक्कत होई छई।
उहां के किरण कुमार मिश्रा, संझा देवी, विमला देवी, सीता देवी कहलथिन कि एई सड़क पर हमेषा पानी रहई छई। तनको वर्शा भेल त लोग अपन अपन घर के खराब पानी बहावे लगइ्र्र छई। कम वर्शा के पानी ज्यादा खराब पानी के जमाव हो जाई छई। ओई समय पानी हेल के लोग अवई जाई छई। जब पानी सुखई छईत बगल के रहे वालालोग सब के बहुत बदबु देई त रहई छई। जेइ कारण लोग के चलनाई भी मुष्किल हो जाई छई। केतना बेर फोटो खिचा के गेलई लेकिन कहां सड़क बनई छई?
मुखिया निलम कुमारी निल मणी के पति सुरेष बैठा कहलथिन कि उ सड़क पंचायत स्तर से न बन सकई छई। पहिले उहां नाला बनायल जतई। जेकर पानी के निकासी न हइ्र। एइ के लेल पंछोर होइत रीगा चीनी मिल के नाला में जोड़े के लेल आवेदन सांसद, विधायक के देले छी। पहिले नाला बन जतईतब सड़क बनतई। एई के लेल आवेदन देले छी।
(Source : KhabarLahariya.org)
नाला टूटे से न मिलई छई सुविधा
जिला सीतामढ़ी, प्रखण्ड रीगा, पंचायत रीगा प्रथम, गांव रामनगर। उहां के लगभग बीसों लोग कहलथिन कि इहां के स्टेट बोरिंग के नाला 1993 के बाढ़ में टुट गेलई। तहिया से आई तक न बनलई। जेई कारण किसान सब के सुविधा न मिलई छई।
इहां के मगर पासवान, बद्री पासवान, नागेष्वर राम, धनमन्ती देवी सब कहलथिन के इहां के स्टेट बोरिंग चालु रहई। जहिया एई गांव के चारो तरफ के सरेह में पानी जाइत रहलई। एई गांव के गरीब से गरीब किसान के खेत में सालों भर कुछ न कुछ फसल लागल रहइत रहलई। एई महिना में भी लोग मरूआ अउर मकइ के खेती क लेइत रहलई। लेकिन नाला टुटे से बोरिंग के पानी से लोग के सुविधा न मिलई छई। प्राइवेट बोरिंग से पानी पटावे में डेढ ़सौ के घंटा लेई छई। जेइ कारण सब किसान के अभी खेती करे में बहुत दिक्कत होई छई। इहां तक कि छोट छोट किसान के रूपइया के अभाव में खेती भी मारल जाई छई। एतना दिन नाला टुटला हो गेलई लेकिन अभी तक न बनलई।
जिला लघु सिंचाई विभाग के जुनियर इंजिनियर षत्रुधन प्रसाद कहलथिन कि जिला में एइ्र वितिय वर्श में एक सौ चैरासी स्टेट बोरिंग के नाला अउर मोटर के ठिक करायल जतई। अभी साठ स्टेट बोरिंग जिला में चालु हई। उहां के समस्या भी जलदिए दुर होतई।
(Source : KhabarLahariya.org)
सालो लाग गेल न मिलल राषन कार्ड
सरकार गरीब लोग के सहयोग के लेल सब महिना में राषन देई छथिन। ताकि उनका जिवन यापन में सुविधा मिले। लेकिन जे ज्यादा गरीब हई, जिनकर मजदुरी ही आषा हई ओहन लोग के राषन न मिलई छई। अउर राषन न मिले के कारण हई उनका पास राषन कार्ड न हई।
जब राषन कार्ड बनइ छई ओइ सर्वे कयल जाई छई। लेकिन विभाग के लोग सर्वे के दौरान जब एक मुहला में गेल त उहां एक आदमी के घर बइठ के रिपोर्ट बना देइ छथिन। जेकर नतिजा होइ छई कि जे अपन लोग रहई छई उनकर नाम लिखा देलक। गरीब लोग के नाम जनलक त लिखयल न जनलक त उ छोर देलक। एही के नतीजा हई कि लोग के नाम राषन कार्ड न मिलई छई।
एकर सुधार के लेल आपत्ती फाॅर्म भी भरयला एक साल हो गेलई लेकिन अभी बन के भी न आयल हई। जीनका पास कार्ड न हई उ लोग आषा लगयेले छथिन कि कब मिलत हमरा कार्ड कि ओइ पर राषन मिलत। अगर सर्वे करेवाला लोग घरे घरे जा के सर्वे करतियइ त इ समस्या देखे के न मिलतीयई।
(Source: Khabarlahariya.org)
बच्चा के जिन्दगी के साथ खिलवार
बिहार में 7 अप्रैल 2015 से सब प्रथमिक अउर मध्य विधलय बन्द हइ्र। कारण कि शिक्षक लोग वेतनमान करे के लेल हरताल कयेले छथिन । एइ्र हरताल में सरकार अउर शिक्षक के कुछो न बिगड़ रहल हई। मारल जाई छई बच्चा अउर अभिभावक, कारण कि बच्चा के पढ़ाई के कोर्स पुरा न हो रहल हई ।
लगभग सवा महिना से विद्यालय बन्द हई। जेई कारण बच्चा सब कहई छथिन हमर सब के पढ़ाई न हो पवई छई। इ हरताल एक दु दिन के लेल न हई। कहिया तक रहतई से न पता हई। शिक्षक सब अपन रूपईया बढ़ावे के लेल बच्चा सब के जिन्दगी से खिलवार कर रहल छथिन। अभिभावक सब कहई छथिन एक विद्यालय से दुसरा विद्यालय में बच्चा के नाम लिखावे के हई। बन्दी के कारण न लिखा रहल हई। जेइ कारण बच्चा एने ओने दिन भर भटकईत रहई छई।
एई में सरकार के भी कुछो न जा रहल हई। एई में मर रहल हई गरीब वर्ग के बच्चां अमीर परिवार के बच्चा प्रइवेट विधालय में पढ़इ छई। लेकिन गरीब के बच्चा के सरकारी विधालय के सहारा हइ्र। चाहे विधालय में पढ़ाई होय या न होयं लेकिन खुलल रहे से विद्यालय में बच्चा जाइत रहलक। अगर सरकार एई हरताल पर बिचार न करथिन त शिक्षक अउर सरकार बच्चा के जिन्दगी अउर भविश्य से खिलवार कर रहल छथिन। जेइ कारण आवे वाला दिन के लेल बच्चा के पुरा शिक्षा न मिल पा रहल हई।
(Source : KhabarLahariya.org)
लगभग सवा महिना से विद्यालय बन्द हई। जेई कारण बच्चा सब कहई छथिन हमर सब के पढ़ाई न हो पवई छई। इ हरताल एक दु दिन के लेल न हई। कहिया तक रहतई से न पता हई। शिक्षक सब अपन रूपईया बढ़ावे के लेल बच्चा सब के जिन्दगी से खिलवार कर रहल छथिन। अभिभावक सब कहई छथिन एक विद्यालय से दुसरा विद्यालय में बच्चा के नाम लिखावे के हई। बन्दी के कारण न लिखा रहल हई। जेइ कारण बच्चा एने ओने दिन भर भटकईत रहई छई।
एई में सरकार के भी कुछो न जा रहल हई। एई में मर रहल हई गरीब वर्ग के बच्चां अमीर परिवार के बच्चा प्रइवेट विधालय में पढ़इ छई। लेकिन गरीब के बच्चा के सरकारी विधालय के सहारा हइ्र। चाहे विधालय में पढ़ाई होय या न होयं लेकिन खुलल रहे से विद्यालय में बच्चा जाइत रहलक। अगर सरकार एई हरताल पर बिचार न करथिन त शिक्षक अउर सरकार बच्चा के जिन्दगी अउर भविश्य से खिलवार कर रहल छथिन। जेइ कारण आवे वाला दिन के लेल बच्चा के पुरा शिक्षा न मिल पा रहल हई।
(Source : KhabarLahariya.org)
Subscribe to: Posts (Atom)
eng_Latn mag_Deva mag_Deva bho_Deva mag_Deva bam_Latn bho_Deva bho_Deva mag_Deva mag_Deva bam_Latn hin_Deva mag_Deva bho_Deva bho_Deva mag_Deva bho_Deva bam_Latn eng_Latn mag_Deva mag_Deva mag_Deva bho_Deva bam_Latn hin_Deva mag_Deva mag_Deva mag_Deva bam_Latn mag_Deva mag_Deva mag_Deva bho_Deva bam_Latn bho_Deva mag_Deva mag_Deva mag_Deva bam_Latn hin_Deva bho_Deva mag_Deva mag_Deva bam_Latn mag_Deva mag_Deva bam_Latn eng_Latn